|  |
| --- |
| Številka: 510-3/2021/1 |
| Ljubljana, 11. 1. 2021 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA: Izhodišča za delovni obisk ministra za gospodarski razvoj in tehnologijo Zdravka Počivalška v Združenih arabskih emiratih od 24. do 27. januarja 2021 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na …. seji dne …. pod točko …. sprejela naslednja sklepa:   1. Vlada Republike Slovenije je sprejela izhodišča za delovni obisk ministra za gospodarski razvoj in tehnologijo Zdravka Počivalška v Združenih arabskih emiratih od 24. do 27. januarja 2021. 2. Vlada Republike Slovenije je določila delegacijo Republike Slovenije v sestavi:  * Zdravko Počivalšek, minister za gospodarski razvoj in tehnologijo, vodja delegacije, * mag. Ajda Cuderman, državna sekretarka na Ministrstvu za gospodarski razvoj in tehnologijo, članica delegacije, * Katarina Bovha, Kabinet ministra, Ministrstvo za gospodarski razvoj in tehnologijo, članica delegacije, * Mojca Plaznik, vodja Službe za evropske zadeve in mednarodno sodelovanje, Ministrstvo za gospodarski razvoj in tehnologijo, članica delegacije * Staša Zabukošek, predstavnica Službe za odnose z javnostmi, Ministrstvo za gospodarski razvoj in tehnologijo, članica delegacije, * Matic Volk, generalni komisar Republike Slovenije za EXPO 2020 Dubaj, Ministrstvo za gospodarski razvoj in tehnologijo, član delegacije, * Gazmend Ćatipi, Kabinet ministra, Ministrstvo za gospodarski razvoj in tehnologijo, član delegacije.   **dr. Božo Predalič**  **GENERALNI SEKRETAR**  Priloga:  Izhodišča za delovni obisk ministra za gospodarski razvoj in tehnologijo Zdravka Počivalška v Združenih arabskih emiratih od 24. do 27. januarja 2021.  Sklep prejmejo:  - Ministrstvo za gospodarski razvoj in tehnologijo,  - Ministrstvo za zunanje zadeve,  - Generalni sekretariat Vlade,  - Urad vlade za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| Mojca Plaznik, vodja Službe za evropske zadeve in mednarodno sodelovanje, Ministrstvo za gospodarski razvoj in tehnologijo | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.  Predvideni stroški vozovnic, namestitve, prevozov ter dnevnic znašajo največ 13.000,00 EUR. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

**Zdravko Počivalšek**

**MINISTER**

**Izhodišča za delovni obisk ministra za gospodarski razvoj in tehnologijo Zdravka Počivalška v Združenih arabskih emiratih od 24. do 27. januarja 2021**

**I. Namen udeležbe**

Minister za gospodarski razvoj in tehnologijo Zdravko Počivalšek (v nadaljevanju minister Počivalšek) bo z delegacijo od 24. do 27. januarja 2021 na delovnem obisku v Združenih arabskih emiratih (v nadaljevanju ZAE).

ZAE bo v letu 2021 gostitelj svetovne razstave EXPO 2020, prve v tako imenovani MENA regiji (države Bližnjega vzhoda in severne Afrike - Middle East and North Africa). Pod sloganom "Povezovanje idej za prihodnost" se bo v Dubaju predstavilo 190 držav. Na svetovni razstavi, ki se jo je prijel sloves razstava presežkov, se v šestih mesecih - od 1. oktobra 2021 do 31. marca 2022 - pričakuje 27 milijonov obiskovalcev iz celotnega sveta. EXPO 2020 se bo udeležila tudi Slovenija, ki je kot ena prvih držav potrdila svojo prisotnost. Sodelovanje na omenjeni razstavi bo pomembno pripomoglo k odpiranju številnih priložnosti za slovenska podjetja.

Namen obiska je krepitev gospodarskega sodelovanja med Slovenijo in ZAE in srečanje ministra Počivalška z vladnimi predstavniki ZAE. ZAE za Slovenijo predstavljajo trg priložnosti.

**II. Program obiska**

V času obiska so predvideni bilateralni sestanki ministra Počivalška z ministrom za gospodarstvo ZAE nj. eksc. Abdullom Bin Touqom Al Marrijem, ministrom za industrijo in napredne tehnologije ZAE nj. eksc. Dr. Sultanom bin Ahmadom Sultanom Al Jaberom, državno ministrico za mednarodno sodelovanje ZAE in izvršno direktorico svetovne razstave Dubaj EXPO 2020 nje. eksc. Reem Ebrahim Al Hashimy ter predsednikom mednarodnih udeležencev na EXPO 2020 Dubaj g. Omarom Shehadehom.

Minister Počivalšek in člani delegacije bodo s predstavniki ZAE izmenjali poglede glede aktualnih zadev s poudarkom na gospodarskem sodelovanju in krepitve le-tega ter projektom svetovna razstava EXPO 2020 Dubaj. V času obiska ministra Počivalška bo potekala uradna otvoritev oz. prevzem slovenskega paviljona za svetovno razstavo EXPO 2020 Dubaj.

Zadnji dan obiska se predvideva obisk slovenskega podjetja v Dubaju.

Program za člane delegacije bo ločen, saj bodo istočasno potekali sestanki na različnih ravneh. Državna sekretarka na Ministru za gospodarski razvoj in tehnologijo mag. Ajda Cuderman bo imela ločen program, ki bo osredotočen na svetovno razstavo EXPO 2020 Dubaj. Generalni komisar Republike Slovenije za EXPO 2020 Dubaj Matic Volk in Gazmend Ćatipi bosta imela ločen program vezano na uradno otvoritev slovenskega paviljona za svetovno razstavo EXPO 2020 Dubaj ter nastop Slovenije na razstavi. Za Slovenijo Združeni arabski emirati predstavljajo trg priložnosti, kjer se z ukrepi poskuša dosegati diverzifikacija in dekoncentracija izvoza, zato je smiselno tudi povečanje aktivnosti med Slovenijo in ZAE.

Program delovnega obiska je v pripravi in usklajevanju med vsemi sodelujočimi, zato so do obiska še možne spremembe.

**III. Teme pogovorov**

Osrednje teme pogovorov bodo »EXPO 2020 Dubaj«, sodelovanje Slovenije v okviru največje svetovne razstave EXPO 2020 Dubaj, bilateralno gospodarsko sodelovanje med državama, investicije ter turizem.

Osrednja tematika »EXPO 2020 Dubaj« je »Povezovanje idej za prihodnost«, torej povezovanje sveta s ciljem ustvarjanja boljše prihodnosti preko treh sklopov, to so »*Mobility, Sustainability, Opportunity*«, ki v prevodu pomenijo mobilnost, trajnost in priložnost (predstavljajo tudi osrednje podteme dogodka). Slovenija se je odločila za sodelovanje v sklopu trajnosti, ki poudarja spoštljiv in z našim planetom uravnotežen način življenja.

Slovenija se bo na svetovni razstavi EXPO 2020 Dubaj predstavila s svojim lastnim paviljonom na parceli velikosti 1550 m2 v okviru vsebinskega sklopa Trajnosti. Osnovni koncept predstavitve bo prikazati »zelenost« Slovenije in njene naravne lepote ter prizadevanja, da se te danosti ohrani. Pomemben del predstavitve bo predstavljalo tesno sožitje zelenega okolja, bogatega z gozdovi in vodami ter trajnostno naravnan gospodarski razvoj, ki ne obremenjuje okolja. S primeri dobre prakse se bo prikazala kombinacija tradicionalnega z inovativnim. Slogan slovenske predstavitve je »*I feel Slovenia*«. Slovenija se bo predstavila tako skozi gospodarski, turistični, tehnološki, kulturni, kulinarični vidik ter skozi druge razvojne vidike.

Vrednost blagovne menjave je leta 2019 znašala 82,1 mio EUR. Vrednost slovenskega izvoza v letu 2019 je znašala 74,6 mio EUR, vrednost uvoza pa je znašala 7,5 mio EUR (4,3 mio oz. 235 % več kot v letu 2018).

Vrednost slovenskih investicij v ZAE je konec leta 2019 znašala 1,1 mio EUR, kar je 45 % manj kot konec leta 2018, ko je vrednost znašala 2 mio EUR. Skupna vrednost neposrednih investicij ZAE v Sloveniji je konec leta 2019 znašala 61,9 mio EUR, kar je 4,5 % manj kot konec leta 2018, ko je vrednost znašala 64,8 mio EUR.

Doslej ni bilo tesnega sodelovanja med ZAE in Slovenijo na področju turizma, a ga želimo spodbuditi. Povečati želimo turistični pretok med državama. Skoraj 10 milijonska populacija ZAE velja za absolutno federalno monarhijo, ki jo sestavlja sedem emiratov. Slovenija je za slednjo zanimiva evropska destinacija z neokrnjeno naravo, ugodnimi podnebnimi razmerami, veliko vode, kulturnimi in naravnimi znamenitostmi ter bogato kulinariko.

**Stališče**

Na bilateralnih srečanjih bo minister Počivalšek izrazil pričakovanja Slovenije glede svetovne razstave EXPO 2020 Dubaj in načrtovanih ključnih aktivnostih vezanih na slovenski paviljon.

Minister Počivalšek bo predstavil gospodarsko stanje v Sloveniji s poudarkom na bilateralnem sodelovanju med državama, stanje blagovne menjave, investicijske menjave ter turizma med Slovenijo in ZAE. Pri tem bo posebna pozornost namenjena iskanju novih oblik sodelovanja ter priložnosti za okrepitev gospodarskega sodelovanja med državama.

**IV. Sestava delegacije**

Predvidena sestava slovenske delegacije je sledeča:

* Zdravko Počivalšek, minister za gospodarski razvoj in tehnologijo, vodja delegacije,
* mag. Ajda Cuderman, državna sekretarka na Ministrstvu za gospodarski razvoj in tehnologijo, članica delegacije,
* Katarina Bovha, Kabinet ministra, Ministrstvo za gospodarski razvoj in tehnologijo, članica delegacije,
* Mojca Plaznik, vodja Službe za evropske zadeve in mednarodno sodelovanje, Ministrstvo za gospodarski razvoj in tehnologijo, članica delegacije
* Staša Zabukošek, predstavnica Službe za odnose z javnostmi, Ministrstvo za gospodarski razvoj in tehnologijo, članica delegacije,
* Matic Volk, generalni komisar Republike Slovenije za EXPO 2020 Dubaj, Ministrstvo za gospodarski razvoj in tehnologijo, član delegacije,
* Gazmend Ćatipi, Kabinet ministra, Ministrstvo za gospodarski razvoj in tehnologijo, član delegacije.

Razlog za številčnejšo delegacijo je ločen program članov delegacije. Ločen program bo imela državna sekretarka mag. Ajde Cuderman, ki bo osredotočen na svetovno razstavo EXPO 2020 Dubaj. Ločen program bo imel tudi Generalni komisar Republike Slovenije za EXPO 2020 Dubaj Matic Volk, ki ga bo spremil Gazmend Ćatipi .

**V. Okvirni predračun stroškov**

Delovni obisk nima večjih finančnih posledic za državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški (ocena) službene poti so stroški prevoza, nočitev ter dnevnic, ki znašajo največ 13.000,00 EUR.